Dôvodová správa
k privatizácii časti príspevkovej organizácie 
ŠDVÚ, Štátny drevársky výskumný ústav, Bratislava
časť Výskumná stanica Pezinok, Za dráhou 27, 902 03 Pezinok

Dôvodom predloženia tohto materiálu na rokovanie vlády Slovenskej republiky je návrh na vydanie rozhodnutia o privatizácii časti príspevkovej organizácie ŠDVÚ, Štátny drevársky výskumný ústav, Bratislava – časť Výskumná stanica Pezinok, Za dráhou 27, 902 03 Pezinok, priamym predajom pre nadobúdateľa: EUROSTART, s.r.o., Za dráhou 27, 902 01 Pezinok.

l. Vymedzenie privatizovaného majetku
Príspevková organizácia ŠDVÚ, Štátny drevársky výskumný ústav, Bratislava, so sídlom Dúbravská cesta 4, 833 30 Bratislava, bola zriadená zriaďovacou listinou a jej doplnkom, vydanou rozhodnutím č. 88/1999 a 89/1999 ministra hospodárstva Slovenskej republiky číslo: 5023/1999-1000-010 zo dňa 11. 11. 1999 podľa § 23 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov a podľa Výnosu Ministerstva financií Slovenskej republiky  č. 41/59/1996 z 27. 2. 1996, ktorým sa vykonávajú niektoré ustanovenia zákona NR SR č. 303/1995 Z. z. a v súlade s Rozhodnutím Ústredného riaditeľstva Československých závodov drevospracujúcich zo dňa 7. 6. 1951, s Rozhodnutím Ministerstva spotřebního průmyslu č. 01/4437-60 zo dňa 24. 12. 1960, s Rozhodnutím ministra priemyslu č. 12/1984 zo dňa 6. 6. 1984, s Rozhodnutím ministra lesného a vodného hospodárstva SR z 26. 10. 1990 č. j. 1505/120-90, s Rozhodnutím ministra hospodárstva č. 128 zo dňa 9. 7. 1993 č. j. 100/4609/130/93 o zmene zriaďovacej listiny organizácie ŠDVÚ, Štátny drevársky výskumný ústav, Bratislava, s Dodatkom č. 1 zo dňa 10. 7. 1995 č. j. 110/4542/160/95 a s Rozhodnutím ministra hospodárstva Slovenskej republiky  č. 88/1999 zo dňa 11. 11. 1999. Uvedeným rozhodnutím Ministerstva hospodárstva SR bolo vydané úplné znenie zriaďovacej listiny Štátneho drevárskeho výskumného ústavu Bratislava, ktorý bol zriadený 7.6.1951.
Základný privatizačný projekt bol na MSPNM SR predložený dňa 28. 2. 2001 a po prepracovaní následne 27. 12. 2001. Informácia o jeho predložení  bola zverejnená v dennej tlači dňa 10. 4. 2001.
Príspevková organizácia ŠDVÚ, Štátny drevársky výskumný ústav, Bratislava bola zaradená do zoznamu podnikov určených do privatizácie uznesením vlády Slovenskej republiky č. 851 zo dňa 25. 10. 2000. Do privatizácie podľa predloženého privatizačného projektu vstupuje celá príspevková organizácia s 2 samostatne privatizovanými výstupnými jednotkami:
1.	Slovenský drevársky výskumný ústav, Dúbravská cesta 4, 833 30 Bratislava
2.	Výskumná stanica Pezinok, Za dráhou 27, 902 03 Pezinok.
Organizácia vykonáva základný predmet činnosti v prevádzkových jednotkách Bratislava a Pezinok, spravuje objekty s prislúchajúcimi parcelami podľa LV: pozemky  Košice – Sever , pozemky Bratislava  - Vinohrady a rekreačnú chatu Ľubietová.
Základný predmet činnosti je určený zriaďovacou listinou, vydanou rozhodnutím       č. 89/1999 ministra hospodárstva Slovenskej republiky zo dňa 11. 11. 1999, takto:
Základný predmet činnosti:
-	výskum dreva ako materiálu, jeho fyzikálnych, chemických a biologických vlastností, spôsob zušľachťovania, ochrany dreva, drevných materiálov voči biologickým škodcom, poveternostným vplyvom a ohňu, procesov sušenia dreva a hydrotermickej úpravy, technológie lepenia, povrchových úprav, ekologických vlastností a účinkov;
-	použitie dreva a drevných materiálov v konštrukciách;
-	výskum a vývoj technológií výroby nových hmôt z dreva, postupov modifikácie vlastností dreva, jeho zhodnocovania a biotechnológií;
-	orientovaný základný výskum;
-	obrábanie dreva a drevených materiálov;
-	výskum a vývoj skúšobných metód;
-	skúšanie a schvaľovanie výrobkov;
-	vývoj metód a postupov na zavedenie systémov riadenia akosti (QS-systémov);
-	normalizácia;
-	riešenie ďalších aktuálnych problémov v oblasti drevospracujúceho priemyslu;
-	technická pomoc pre priemysel, pri uplatňovaní výsledkov výskumu a vývoja;
-	sprostredkovateľská, poradenská, expertízna činnosť, najmä v oblasti použitia dreva pri podpore malého a stredného podnikania, pri rekonštrukcii výroby vrátane školiacej a vzdelávacej činnosti;
-	zabezpečovanie služieb v oblasti vedecko-technických informácií pre drevospracujúci priemysel a súvisiace odvetvia;
-	sprostredkovateľská činnosť
Podnikateľská činnosť nad rámec základnej činnosti:
-	špeciálna drevárska výroba;
-	dočasný prenájom hmotného majetku;

Objekt Výskumnej stanice Pezinok sa v súčasnej dobe nevyužíva a priestory sa prenajímajú firme EUROSTAT s.r.o., Pezinok. Laboratóriá sú prebudované na mechanické dielne. Privatizovaný majetok tejto časti ŠDVÚ pozostáva zo skúšobnej haly a laboratórnej haly, vrátane pozemkov.

Ekonomická charakteristika samostatne privatizovanej výstupnej jednotky                     k 30. 9. 2001: 
Počet pracovníkov (prep. stav)
z toho: THP pracovníci
Výkony a mimoriadne výnosy (tis. Sk)
Náklady (tis. Sk)
Zisk (tis. Sk)
Export spolu (tis. Sk)
z toho: do štátov s konvert. menou (tis. Sk)
Miera odpísania ZP (%)	0
0
945
945
0
-
-
83	

Údaje o rozsahu a štruktúre majetku samostatne privatizovanej výstupnej jednotky podľa účtovníctva k 30. 9. 2001 v tis. Sk:
Aktíva spolu
v tom:	stále aktíva
	z toho	- pozemky  
		- budovy a stavby   
		- stroje a zariadenia           
	obežné aktíva
	ostatné aktíva
	ostatné aktíva nezachytené v súvahe
Záväzky privatizované spolu
v tom:	cudzie zdroje
	z toho	- rezervy
		- záväzky 
		- bankové úvery a výpomoci
	ostatné pasíva – prechodné účty pasív 
Čistý majetok, ktorý prechádza na FNM SR	10 602
10 497
1 119
9 364
14
0
0
105
0
0
0
0
0
0
10 602	
Hodnota pozemkov je 1 224 tis. Sk po ocenení v zmysle vyhlášky MF SR č. 465/91 Zb. v znení neskorších predpisov. ŠDVÚ, Štátny drevársky výskumný ústav, Bratislava, časť Výskumná stanica Pezinok, má celkovú rozlohu 7 416 m2 zastavanej plochy.

2. Návrhy privatizačných projektov a podnetov
Do privatizácie podľa základného privatizačného projektu vstupuje celý subjekt s 2 samostatne privatizovanými výstupnými jednotkami:
1.	Slovenský drevársky výskumný ústav, Dúbravská cesta 4, 833 30 Bratislava
2.	Výskumná stanica Pezinok, Za dráhou 27, 902 03 Pezinok
Predkladaný materiál rieši majetok samostatne privatizovanej výstupnej jednotky Výskumná stanica Pezinok s účtovnou hodnotou 10 602 tis. Sk, so spôsobom privatizácie priamy predaj záujemcovi vybranému vo výberovom konaní.

Ministerstvo hospodárstva Slovenskej republiky vo svojom stanovisku číslo: 932/2001-1000-010 zo dňa 28. februára 2001 odporúča realizovať privatizáciu organizácie Štátny drevársky výskumný ústav, Bratislava, a to:
a)	priamy predaj časti majetku na základe výberového konania s podmienkou zachovania hlavného predmetu činnosti – výskum, vývoj, poradenstvo a sprostredkovateľstvo v oblasti spracovania a využitia dreva, najmenej po dobu 20 rokov, garantovanú v zmluve o predaji majetku s možnosťou odstúpenia od zmluvy;
b)	priamy predaj časti majetku, Výskumná stanica Pezinok, na základe výberového konania.

Protimonopolný úrad Slovenskej republiky vo svojom stanovisku číslo 81/P/1/PMÚ SR/2002 zo dňa 10. 1. 2002 oznamuje, že z pohľadu ochrany hospodárskej súťaže Protimonopolný úrad SR nemá námietky voči privatizácii majetku príspevkovej organizácie ŠDVÚ, Štátny drevársky výskumný ústav, Bratislava, so sídlom Dúbravská cesta 4, 833 30 Bratislava, metódou priameho predaja záujemcovi, ktorý bude vybratý odbornou komisiou MSPNM SR z viacerých záujemcov, evidovaných na MSPNM SR.

3. Konkurenčné privatizačné projekty a podnety
Na privatizáciu organizácie ŠDVÚ, Štátny drevársky výskumný ústav, Bratislava boli podané nasledovné podnety:
1.	Výskumný ústav papiera a celulózy, a. s., Lamačská 3, 841 04 Bratislava, Ing. Štefan Boháček, PhD. – predseda predstavenstva a generálny riaditeľ. Žiadosť o odkúpenie Štátneho drevárskeho výskumného ústavu, Bratislava.
MSPNM SR 15. 3. 2001
2.	EUROSTART s.r.o., Za dráhou 27, 902 01 Pezinok, Ing. Roman Drozda – konateľ spol. Prihláška do verejnej súťaže vo veci privatizácie časti Štátneho drevárskeho výskumného ústavu Bratislava, časť Výskumná stanica Pezinok.
MSPNM SR 28. 9. 2001, 29. 5. 2001
3.	REBLOK, a. s., Lamačská 1, 833 30 Bratislava, Roman Jankovič – predseda prestavenstva. Žiadosť o zaradenie do verejnej súťaže privatizácie ŠDVÚ Bratislava.
MSPNM SR 31. 5. 2001

Trhové ohodnotenie na privatizáciu majetku bolo predložené a je vypracované znaleckou organizáciou EKONOM-SERVIS, Viedenská cesta 5, 852 20 Bratislava. Trhová hodnota majetku štátnej príspevkovej organizácie ŠDVÚ, Štátny drevársky výskumný ústav, Bratislava – časť Výskumná stanica Pezinok, bola vyčíslená ako substančná hodnota s využitím analyticko-súčtovej metódy vo výške 19 362 tis. Sk. Bilančné ocenenie majetku privatizovaného subjektu predstavuje 10 602 tis. Sk.

4.  Postup posudzovania privatizačného projektu
Základný privatizačný projekt bol predložený na MSPNM zriaďovateľom SR dňa           28. 2. 2001 a po prepracovaní následne 27. 12. 2001 a je spracovaný v súlade so stanoviskom zakladateľa. Na MSPNM SR bol prerokovaný v pracovnej komisii dňa 17. 5. 2002 s odporúčaním privatizovať majetok časti príspevkovej organizácie priamym predajom záujemcovi, ktorý bude vybraný vo výberovom konaní. 
MSPNM SR listami zo dňa 22. 5. 2002 oslovilo známych záujemcov o privatizovaný majetok so žiadosťou o doplnenie podnetu v termíne do 19. 6. 2002. V stanovenom termíne predložil dodatok 1 záujemca:
EUROSTART s.r.o., Za dráhou 27, 902 01 Pezinok, Ing. Roman Drozda – konateľ spol.
Komisia pre výber nadobúdateľa privatizovaného majetku, zriadená ministerkou pre správu a privatizáciu národného majetku, posúdila predložený návrh dňa 28. 6. 2002 a prijala záver požiadať jediného záujemcu o predloženie novej ponuky s návrhom vyššej kúpnej ceny v termíne do 8. 7. 2002. V stanovenom termíne novú zvýšenú ponuku záujemca predložil. Následne na svojom rokovaní dňa 9. 7. 2002 komisia návrh posúdila odporučila ako budúceho nadobúdateľa privatizovanej časti majetku príspevkovej organizácie spoločnosť EUROSTART, s.r.o., Za dráhou 27, 902 01 Pezinok.

Pri svojom odporúčaní vychádzala komisia z nasledovných skutočností:

Spoločnosť EUROSTART, s.r.o., Za dráhou 27, 902 01 Pezinok, ako jediný záujemca o privatizovaný majetok splnila všetky podmienky výberového konania bez výhrad a navrhla za nadobudnutie predmetnej organizácie kúpnu cenu vo výške 6,5 mil. Sk s jednorázovou platbou v hotovosti. Spoločnosť predložila reálny podnikateľský zámer, v ktorom uvažuje so zvýšením počtu zamestnancov potrebných na pokračovanie, resp. rozšírenie súčasnej činnosti spoločnosti v oblasti obnovy kompletných agregátov, alternátorov a štartérov so zámerom uspokojovania stále sa zvyšujúcich požiadaviek a objednávok zahraničných zákazníkov a následného preniknutia i na slovenský trh. V odôvodnení navrhnutej kúpnej ceny, ktorá nedosahuje výšku účtovnej hodnoty privatizovanej časti majetku spoločnosť uvádza, že ďalšie užívanie majetku si vyžiada nevyhnutné úpravy a vklad investícií, ktorých výška predstavuje približne rozdiel medzi ponukou a účtovnou hodnotou majetku. Pri posudzovaní predloženého návrhu kúpnej ceny komisia prihliadala aj na skutočnosť, že spoločnosť EUROSTART, s.r.o. už v minulom období vynaložila na rekonštrukciu a sfunkčnenie prenajatých priestorov približne 3 mil. Sk. Zároveň sa spoločnosť zaviazala nenárokovať si jej pohľadávku vo výške 840 tis. voči ŠDVÚ v zmysle uzatvorenej zmluvy o úhrade nákladov za úpravy haly HARD a časti skúšobnej haly Výskumnej stanice Pezinok zo dňa 16. 12. 1998.

Z á v e r

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti príspevkovej organizácie ŠDVÚ, Štátny drevársky výskumný ústav, Bratislava – časť Výskumná stanica Pezinok, Za dráhou 27, 902 03 Pezinok, priamym predajom spoločnosti EUROSTART, s.r.o., Za dráhou 27, 902 01 Pezinok.